## Pravilnik o izmjenama i dopunama Pravilnika o diplomatskim i službenim putovnicama i vizama Republike Hrvatske

### NN 23/2009 (20.2.2009.), Pravilnik o izmjenama i dopunama Pravilnika o diplomatskim i službenim putovnicama i vizama Republike Hrvatske

MINISTARSTVO VANJSKIH POSLOVA I EUROPSKIH INTEGRACIJA

508

Na temelju članka 51. stavka 1. točke 1., 2., 3., 5. i 6. Zakona o putnim ispravama hrvatskih državljana (»Narodne novine« broj: 77/99, 133/02 i 48/05) ministar vanjskih poslova i europskih integracija, uz suglasnost ministra unutarnjih poslova, donosi

PRAVILNIK

O IZMJENAMA I DOPUNAMA PRAVILNIKA O DIPLOMATSKIM I SLUŽBENIM PUTOVNICAMA I VIZAMA REPUBLIKE HRVATSKE

Članak 1.

U Pravilniku o diplomatskim i službenim putovnicama i vizama Republike Hrvatske (»Narodne novine« broj: 116/99 i 123/99), naziv Pravilnika mijenja se i glasi: »Pravilnik o diplomatskim i službenim putovnicama Republike Hrvatske« (u daljem tekstu »Pravilnik«).

Članak 2.

U Pravilniku o diplomatskim i službenim putovnicama i vizama Republike Hrvatske (»Narodne novine« broj: 116/99 i 123/99), riječi »Ministarstvo vanjskih poslova« zamjenjuju se riječima »Ministarstvo vanjskih poslova i europskih integracija« u odgovarajućim padežima.«

Članak 3.

U Pravilniku o diplomatskim i službenim putovnicama i vizama Republike Hrvatske (»Narodne novine« broj: 116/99 i 123/99), riječi »ministar vanjskih poslova« zamjenjuju se riječima »ministar vanjskih poslova i europskih integracija« u odgovarajućim padežima.

Članak 4.

Članak 1. Pravilnika mijenja se i glasi:

»Ovim se Pravilnikom propisuje način izdavanja diplomatskih i službenih putovnica Republike Hrvatske, određuju nositelji i uvjeti izdavanja ovih vrsta putovnica, utvrđuje rok njihova važenja, propisuju obrasci diplomatske i službene putovnice, obrazac zahtjeva za njihovo izdavanje, obrazac na kojem se ovlaštenoj pravnoj osobi dostavljaju podaci radi upisa u diplomatsku ili službenu putovnicu, kao i način vođenja upisnika o izdatim diplomatskim i službenim putovnicama, nestalim diplomatskim i službenim putovnicama te način vođenja i sadržaj evidencije o izrađenim diplomatskim i službenim putovnicama koje vodi ovlaštena pravna osoba«.

Članak 5.

Članak 3. briše se.

Članak 6.

Članci 13., 14. i 15. brišu se.

Članak 7.

U članku 17. stavku 1. riječi: »ili za produženje važenja vize« brišu se.

Članak 8.

Članci 21. i 22. brišu se.

Članak 9.

U članku 23. riječi: »i vize« brišu se.

Članak 10.

U članku 28. riječi: »te o vizama« i riječi: »i vize« brišu se.

Članak 11.

U članku 29. stavak 1. riječi: »i vize« brišu se.

Članak 12.

U članku 30. stavku 1. riječi: »i vizama«, brišu se.

U točki 1. riječi: »i vize« brišu se.

Točka 2. briše se.

Članak 13.

Članak 37. briše se.

Članak 14.

U Obrazac 5, koji je sastavni dio ovog Pravilnika, dodaje se rubrika u koju će se upisivati podatak o osobnom identifikacijskom broju podnositelja zahtjeva za izdavanje putne isprave, označen kraticom »OIB«.

Članak 15.

Ovaj Pravilnik stupa na snagu osmog dana od dana objavljivanja u »Narodnim novinama«.

Klasa: 216-02/09-01/26

Urbroj: 521-VI-01-02/DB-09-01

Zagreb, 7. siječnja 2009.

Ministar
Gordan Jandroković, v. r.

Obrazac 5

|  |  |
| --- | --- |
| MINISTARSTVO VANJSKIH POSLOVA I EUROPSKIH INTEGRACIJA REPUBLIKE HRVATSKE | Fotografija korisnika veličina 35 × 45 mm |
| ZAHTJEV ZA IZDAVANJE DIPLOMATSKE I  SLUŽBENE PUTOVNICE |

1. Naziv tijela koje podnosi zahtjev:

|  |
| --- |
|  |

2. Podaci o korisniku diplomatske odnosno službene putovnice:

|  |  |  |  |  |  |
| --- | --- | --- | --- | --- | --- |
| Matični broj građana |  | | | | |
| Osobni identifikacijski broj |  | | | | |
| Prezime |  | | | | |
| Ime |  | | | | |
| Rođeno prezime |  | | | | |
| Dan, mjesec i godina rođenja |  |  | Spol |  |  |
| Mjesto rođenja (osoba rođena u inozemstvu upisuje i državu) |  | | | | |
| Prebivalište i adresa stanovanja (osoba s prebivalištem u inozemstvu upisuje i državu) |  | | | | |
| U kojem svojstvu putuje |  | | | | |
| Po čijem nalogu putuje |  | | | | |
| Broj telefona |  | | | | |

(Mjesto i datum podnošenja zahtjeva) (Potpis podnositelja zahtjeva)

3. Popunjava službena osoba koja je izdala putovnicu:

(Registarski broj zahtjeva)

|  |  |
| --- | --- |
| Vrsta putovnice |  |
| Broj putovnice |  |
| Datum izdavanja |  |
| Vrijedi do |  |
| Osnova izdavanja |  |

(Potpis službene osobe (Datum uručenja) (Potpis službene osobe

koja je uručila putovnicu) koja je zahtjev riješila)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis primatelja putovnice)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| MBG |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| OIB |  |  |  |  |  |  |  |  |  |  |  |

Pravilnik, NN 23/2009-508